 Xildhibaan Muuse Ibraahim Aw Nuur, oo u waramaya Wargeyska Geeska Afrika ayaa sidoo kale ka hadlay sicir bararka dalka ka taagan, waxaanu sheegay in sicir bararku yahay aafo qaran, oo Xukuumaddu gabtay waajibkii ka saarna inay wax kaga qabato, waxaanu xusay in dhib walba oo ka dhasha Sicir bararka inay masuul ka tahay Xukuumaddu wuxuuna yidhi isagoo ugu horeyn ka hadlaya sicir bararkaSicir bararku waa aafo qaran oo haddii ay sii socoto, dalka khatar gaadhsiin karta, dalkuna Xukuumad buu leeyahay, oo Xukuumaddu iyada ayaa ka masuul ah, Sicir bararkaas maanta taagan, dalku wuxuu leeyahay Wasaarad Maaliyadeed, Baan dhexe ayuu leeyahay,markaas masuuliyaddu waxay dhabarka u saaran tahay oo laga rabaa inay xal ka gaadho sicir bararka dalka aafada ku noqday waa Xukuumadda, Baanka dhexe waxa laga doonayaa inuu shaqeeyo, waana inuu Baanku helaa lacag uu ku sii daayo suuqa, oo uu ku xakameeyo sicir bararka faraha ka baxay, markaas Wasaaradda Maaliyaduna waa cidda qudha ee la doonayo inay xakamayso sicir bararka iyadoo kaashanaysa Baanka. 